Ved sesongåpningen på Beitostølen 19. november vant Bjørgen 10 km fristil, elleve sekunder foran Heidi Weng. Hun vant også 10 km klassisk ved verdenscuprenn-åpningshelgen i Kuusamo 27. november, hennes 103. verdenscupseier gjennom karrieren. Bjørgen valgte å stå over &lt;a href="Tour%20de%20Ski%202016/17"&gt;Tour de Ski 2016/17&lt;/a&gt; for å konsentrere seg om VM i Lahtis. Hun vant verdenscuprennene i Ulricehamn (10 km fri teknikk), i Falun (15 km klassisk) og i Otepää (10 km klassisk) som var det siste rennet før VM. Innimellom dette vant hun også 10 km klassisk og 15 km duatlon under NM på Lygna.